
PATVIRTINTA
Elektrėnų savivaldybės tarybos 
2015 m. rugsėjo 30  d.

sprendimu Nr. TS-178
ELEKTRĖNŲ VAIKŲ LOPŠELIO-DARŽELIO „DRUGELIS“ NUOSTATAI

I. BENDROSIOS NUOSTATOS

1. Elektrėnų vaikų lopšelio-darželio ,,Drugelis“ nuostatai (toliau – nuostatai) reglamentuoja Elektrėnų vaikų lopšelio-darželio (toliau – Lopšelis-darželis) teisinę formą, priklausomybę, savininką, savininko teises ir pareigas įgyvendinančią instituciją, buveinę, grupę, pagrindinę paskirtį, ugdymo kalbą ir ugdymo formas, vykdomas programas, veiklos teisinį pagrindą, sritį, rūšis, tikslą, uždavinius, funkcijas, įstaigos teises, veiklos organizavimą ir valdymą, savivaldą, darbuotojų priėmimą į darbą, jų darbo apmokėjimo tvarką ir atestaciją, lėšas, jų naudojimo tvarką, finansinės veiklos kontrolę, veiklos priežiūrą, reorganizavimo, likvidavimo ar pertvarkymo tvarką. 

2. Lopšelio-darželio oficialusis pavadinimas – Elektrėnų vaikų lopšelis-darželis ,,Drugelis“, trumpasis pavadinimas – lopšelis-darželis ,,Drugelis“. Lopšelis-darželis įregistruotas Juridinių asmenų registre, kodas 190649911.

3. Lopšelio-darželio įsteigimo data - 1969 m.

4. Teisinė forma – biudžetinė įstaiga.

5. Priklausomybė – Elektrėnų savivaldybės Lopšelis-darželis.

6. Savininkė – Elektrėnų savivaldybė.
7. Savininko teises ir pareigas įgyvendinanti institucija – Elektrėnų savivaldybės taryba, kuri: 

7.1. tvirtina Lopšelio-darželio nuostatus;

7.2. priima į pareigas ir iš jų atleidžia Lopšelio-darželio direktorių;

7.3. priima sprendimą dėl Lopšelio-darželio buveinės pakeitimo;

7.4. priima sprendimą dėl Lopšelio-darželio reorganizavimo ar likvidavimo;

7.5. priima sprendimą dėl Lopšelio-darželio filialo steigimo ir jo veiklos nutraukimo;

7.6. skiria ir atleidžia likvidatorių arba sudaro likvidacinę komisiją ir nutraukia jos įgaliojimus;

7.7. sprendžia kitus šiame įstatyme, kituose įstatymuose ir Lopšelio-darželio nuostatuose jos kompetencijai priskirtus klausimus. 

8. Buveinė – Sodų g. 7, LT-26103 Elektrėnai.
9. Grupė – ikimokyklinio ugdymo mokykla.
10. Pagrindinė paskirtis – ikimokyklinio ugdymo grupės įstaiga lopšelis-darželis.
11. Mokymo kalba – lietuvių.
12. Lopšelis-darželis vykdo ikimokyklinio ugdymo ir priešmokyklinio ugdymo programas.
13. Lopšelis-darželis yra viešasis juridinis asmuo, turintis antspaudą su Elektrėnų savivaldybės herbu ir savo pavadinimu, atsiskaitomąją ir kitas sąskaitas Lietuvos Respublikoje įregistruotuose bankuose. Savo veiklą grindžia Lietuvos Respublikos Konstitucija, Lietuvos Respublikos įstatymais, Lietuvos Respublikos Vyriausybės nutarimais, švietimo ir mokslo ministro įsakymais, kitais teisės aktais ir šiais nuostatais.

II. LOPŠELIO-DARŽELIO VEIKLOS SRITYS IR RŪŠYS, TIKSLAS, UŽDAVINIAI, FUNKCIJOS

   14. Lopšelio-darželio veiklos sritis – švietimas.

   15. Lopšelio-darželio pagrindinė švietimo veiklos rūšis – ikimokyklinio amžiaus vaikų ugdymas, kodas 85.10.10.
   16. Kitos švietimo veiklos rūšys:

   16.1. priešmokyklinis ugdymas, kodas 85.10.20; 

   16.2. sportinis ir rekreacinis švietimas, kodas 85.51;

   16.3. kultūrinis švietimas, kodas 85.52;

   16.4. švietimui būdingų paslaugų veikla, kodas 85.60;
   16.5. kitas, niekur kitur nepriskirtas, švietimas, kodas 85.59.
            17. Kitos ne švietimo veiklos rūšys:

            17.1. nuosavo arba nuomojamo nekilnojamojo turto nuoma ir eksploatavimas, kodas 68.20;

            17.2. kitų maitinimo paslaugų teikimas, kodas 56.29.

   18. Lopšelio-darželio veiklos tikslas – padėti vaikui tenkinti prigimtinius, kultūrinius, socialinius, pažintinius poreikius ir pasirengti sėkmingai mokytis pagal pradinio ugdymo programą.
   19. Lopšelio-darželio veiklos uždaviniai:
   19.1. teikti vaikams kokybišką ikimokyklinį ir priešmokyklinį ugdymą;
   19.2. tenkinti vaikų pažinimo, lavinimosi ir saviraiškos poreikius;
   19.3. teikti vaikams reikiamą pagalbą;
   19.4. skatinti vaiko savarankiškumą, iniciatyvą, kūrybiškumą, atskleisti ir ugdyti įvairius gebėjimus, puoselėti individualybę;
   19.5. sudaryti kuo palankiausias sąlygas perimti tautos dvasinės kultūros pagrindus (dorovinius, estetinius, komunikacinius ir kt.);
   19.6. teikti visapusišką pagalbą šeimai ir specialiųjų ugdymosi poreikių turintiems vaikams;

   19.7. užtikrinti sveiką ir saugią ugdymo (-si) aplinką.
   20. Vykdydamas jam pavestus uždavinius Lopšelis-darželis atlieka šias funkcijas:
20.1. vadovaudamasis švietimo ir mokslo ministro patvirtintais ikimokyklinio ugdymo programų kriterijais, Priešmokyklinio ugdymo bendrąja programa, atsižvelgdamas į Lopšelio-darželio bendruomenės reikmes, taip pat į vaikų poreikius ir interesus, konkretina ir individualizuoja ugdymo(si) turinį; 

   20.2. vykdo ikimokyklinio ir priešmokyklinio ugdymo, neformaliojo vaikų švietimo programas, ugdymo sutartyse sutartus įsipareigojimus, užtikrina geros kokybės švietimą;

   20.3. sudaro palankias sąlygas, skatinančias ugdytinių dorovinį, tautinį, pilietinį sąmoningumą, patriotizmą, puoselėjančias kultūrinę ir socialinę brandą, padedančias tenkinti saviugdos ir saviraiškos poreikius; 
   20.4. teikia informacinę, psichologinę, socialinę pedagoginę, specialiąją pedagoginę, specialiąją pagalbą, vykdo vaiko minimalios priežiūros priemones;

   20.5. organizuoja tėvų (globėjų) pageidavimu teikiamas papildomas mokamas paslaugas (būrelius, ekskursijas ir kita) teisės aktų nustatyta tvarka;

            20.6. įvertina ugdytinių specialiuosius ugdymosi poreikius ir skiria švietimo pagalbą teisės aktų nustatyta tvarka;
   20.7. sudaro sąlygas darbuotojams tobulinti kvalifikaciją, dalytis gerąja patirtimi;
   20.8. užtikrina higienos normas, teisės aktų reikalavimus atitinkančią sveiką, saugią ugdymosi ir darbo aplinką;
   20.9. organizuoja tėvų (globėjų) švietimą;
   20.10.  kuria ugdymo turiniui įgyvendinti reikiamą materialinę bazę;
   20.11. organizuoja ugdytinių maitinimą Lopšelyje-darželyje;

   20.12. viešai skelbia informaciją apie Lopšelio-darželio veiklą teisės aktų nustatyta tvarka;
20.13. atlieka Lopšelio-darželio veiklos kokybės įsivertinimą švietimo ir mokslo ministro nustatyta tvarka;

   20.14. atlieka kitas įstatymų ir kitų teisės aktų numatytas funkcijas. 

III. LOPŠELIO-DARŽELIO TEISĖS IR PAREIGOS
21. Lopšelis-darželis, įgyvendindamas jam pavestą tikslą ir uždavinius, atlikdamas priskirtas funkcijas, turi teisę:
21.1. parinkti ugdymo (si) metodus, formas ir būdus;
21.2. kurti naujus ugdymo ir ugdymosi modelius; 
21.3. bendradarbiauti su savo veiklai įtakos turinčiais fiziniais ir juridiniais asmenimis;

21.4. vykdyti miesto, šalies ir tarptautinius švietimo projektus;
21.5. stoti ir jungtis į asociacijas, dalyvauti jų veikloje;
21.6. gauti paramą Lietuvos Respublikos labdaros ir paramos įstatymo nustatyta tvarka;
21.7. naudotis kitomis teisės aktų suteiktomis teisėmis.

22. Lopšelis-darželis, įgyvendindamas jam pavestą tikslą ir uždavinius, atlikdamas priskirtas funkcijas, turi pareigas:
22.1. užtikrinti ikimokyklinio, priešmokyklinio ugdymo programų kokybišką vykdymą;
22.2. užtikrinti vaikų saugumą ugdymo proceso metu;
22.3. rūpintis pedagogų ir kitų ugdymo procese dalyvaujančių asmenų kvalifikacijos tobulinimu;
22.4. viešai skelbti informaciją apie Lopšelio-darželio veiklą teisės aktų nustatyta tvarka;

  22.5. suteikti vaikui reikiamą pagalbą pastebėjus smurtą, patyčias, prievartą, seksualinį ar kitokio pobūdžio išnaudojimą, apie tai informuoti Lopšelio-darželio vadovą, Vaiko teisių apsaugos skyrių;
22.6. teikti informacinę, psichologinę, socialinę pedagoginę, specialiąją pedagoginę pagalbą, vykdyti ugdytinių sveikatinimo veiklą, vaiko minimalios priežiūros priemones;

22.7. užtikrinti higienos normas, teisės aktų reikalavimus atitinkančią sveiką, saugią ugdymosi ir darbo aplinką;

22.8. užtikrinti veiksmingą vaiko minimalios priežiūros priemonių įgyvendinimą;
22.9. vykdyti kitas pareigas, nustatytas Lietuvos Respublikos švietimo įstatyme ir kituose teisės aktuose.

IV. LOPŠELIO-DARŽELIO VEIKLOS ORGANIZAVIMAS IR VALDYMAS

23. Lopšelio-darželio veikla organizuojama pagal:
23.1. direktoriaus patvirtintą Lopšelio-darželio strateginį planą, kuriam yra pritarusios Lopšelio-darželio taryba ir Elektrėnų savivaldybės administracijos direktorius ar jo įgaliotas asmuo; 
23.2. direktoriaus patvirtintą Lopšelio-darželio metinį veiklos planą, kuriam yra pritarusi Lopšelio-darželio taryba.
24. Lopšeliui-darželiui vadovauja direktorius, skiriamas į pareigas atviro konkurso būdu ir atleidžiamas iš jų teisės aktų nustatyta tvarka. Direktorius atskaitingas ir pavaldus Elektrėnų savivaldybės tarybai, vykdo nuolatinio pobūdžio mero ir vienkartinio pobūdžio mero (pavaduotojo), administracijos direktoriaus (pavaduotojo), Elektrėnų savivaldybės administracijos Švietimo skyriaus (toliau – Skyrius) vedėjo pavedimus pagal kompetenciją, teisės aktuose numatytas pareigas.
25. Lopšelio-darželio direktoriaus vadybinę veiklą koordinuoja Skyrius.

26. Lopšelio-darželio direktorius:

26.1. vadovauja rengiant ir įgyvendinant Lopšelio-darželio strateginį planą, metinį veiklos planą, organizuoja ir koordinuoja įstaigos veiklą pavestoms funkcijoms atlikti, uždaviniams įgyvendinti;

26.2. suderinęs Elektrėnų savivaldybės tarybos nustatyta tvarka, tvirtina Lopšelio-darželio struktūrą ir pareigybių sąrašą, neviršydamas nustatyto didžiausio leistino pareigybių skaičiaus ir savivaldybės biudžete įstaigai patvirtintų lėšų darbo užmokesčiui;

26.3. nustatyta tvarka skiria ir atleidžia pedagogus, kitus ugdymo procese dalyvaujančius asmenis bei aptarnaujantį personalą, tvirtina jų pareigybių aprašymus, skatina bei skiria drausmines nuobaudas, atlieka kitas su darbo santykiais susijusias funkcijas;
26.4. priima ugdytinius Elektrėnų savivaldybės tarybos nustatyta tvarka, sudaro ugdymo sutartis su ugdytinių tėvais (globėjais) ir rūpinasi  sutarčių  sąlygų vykdymu;
26.5. suderinęs su Lopšelio-darželio taryba, tvirtina Lopšelio-darželio darbo tvarkos taisykles; 

26.6. sudaro ugdytiniams ir darbuotojams saugias ir sveikatai nekenksmingas ugdymosi ir darbo sąlygas;
26.7. organizuoja ir vertina Lopšelio-darželio veiklą, rūpinasi materialiniais, intelektiniais, finansiniais ir informaciniais ištekliais, užtikrina jų optimalų valdymą ir naudojimą;
26.8. leidžia įsakymus, kontroliuoja jų vykdymą;  
24.9. sudaro teisės aktų nustatyta tvarka komisijas, darbo grupes, metodinę grupę;
26.10. organizuoja Lopšelio-darželio veiklos kokybės įsivertinimą; 
26.11. inicijuoja Lopšelio-darželio darbuotojų etikos normų rengimą ir užtikrina, kad jų būtų laikomasi;
26.12. garantuoja, kad pagal Lietuvos Respublikos viešojo sektoriaus atskaitomybės įstatymą teikiami ataskaitų rinkiniai ir statistinės ataskaitos būtų teisingos;

26.13. rūpinasi metodinės veiklos organizavimu, darbuotojų profesiniu tobulėjimu, sudaro jiems sąlygas kelti kvalifikaciją, pedagoginiams darbuotojams galimybę atestuotis ir organizuoja jų atestaciją švietimo ir mokslo ministro nustatyta tvarka;
26.14. sudaro Lopšelio-darželio vardu sutartis funkcijoms atlikti;
26.15. organizuoja Lopšelio-darželio dokumentų saugojimą ir valdymą teisės aktų nustatyta tvarka;
26.16. valdo, naudoja Lopšelio-darželio turtą, lėšas ir jais disponuoja teisės aktų nustatyta tvarka;
26.17. inicijuoja Lopšelio-darželio savivaldos institucijų sudarymą ir skatina jų veiklą; 
26.18. bendradarbiauja su ugdytinių tėvais (globėjais), pagalbą mokiniui, mokytojui ir Lopšeliui-darželiui teikiančiomis įstaigomis, teritorinėmis policijos, socialinių paslaugų, sveikatos įstaigomis, vaiko teisių apsaugos tarnybomis ir kitomis institucijomis, dirbančiomis vaiko teisių apsaugos srityje;
26.19. atstovauja Lopšeliui-darželiui kitose institucijose; 
26.20. kartu su Lopšelio-darželio taryba sprendžia ar leisti ant Lopšelio-darželio pastatų ar teritorijoje statyti judriojo (mobiliojo) ryšio stotis įstatymų nustatyta tvarka;

26.21. vykdo kitas teisės aktuose ir pareigybės aprašyme nustatytas funkcijas.
27. Lopšelio-darželio direktorius atsako už:
27.1.  Lietuvos Respublikos įstatymų ir kitų teisės aktų laikymąsi, tinkamą funkcijų atlikimą;
27.2. demokratinį Lopšelio-darželio valdymą, skaidriai priimamus sprendimus, bendruomenės narių informavimą;
27.3. Lopšelio-darželio veiklą ir jos rezultatus;
27.4.  už gerą ir veiksmingą vaiko minimalios priežiūros priemonių įgyvendinimą. 
28. Ugdymo turinio formavimo ir ugdymo proceso organizavimo klausimais Lopšelio-darželio direktorius gali organizuoti pedagogų ir švietimo pagalbos specialistų, kurių veikla susijusi su nagrinėjamu klausimu, pasitarimus.
29. Lopšelio-darželio metodinei veiklai organizuoti sudaroma metodinė grupė, kurios nariai yra pedagogai ir pagalbą vaikui teikiantys specialistai. 
30. Metodinės grupės posėdžiai vyksta ne rečiau kaip vieną kartą į ketvirtį. Nutarimai priimami atviru balsavimu, balsų dauguma. Jei balsai pasiskirsto po lygiai, sprendimą lemia metodinės grupės pirmininko balsas.

5

31. Metodinės veiklos tikslas - siekti nuolatinio pedagogų profesinės kompetencijos augimo ir ugdymo proceso veiksmingumo. Lopšelio-darželio metodinės veiklos uždaviniai yra: užtikrinti metodinį pedagogų bendradarbiavimą, skleisti pedagogines ir metodines naujoves, įgyvendinti inovacijas, dalyti gerąja pedagogine patirtimi, plėtoti pedagoginę saviraišką ir kūrybiškumą, siekti ugdymo kokybės.

32. Lopšelio-darželio metodinės grupės veiklą organizuoja ir koordinuoja direktoriaus pavaduotojas ugdymui, kuris:
32.1. šaukia metodinės grupės susirinkimus ir jiems vadovauja, organizuoja metodinės grupės veiklą, pildo informaciją apie įvykusius susirinkimus, sega informaciją į segtuvus ir saugo Lopšelyje-darželyje;
32.2. kiekvienais metais parengia metodinės grupės veiklos metinę ataskaitą ir planą, ir pristato  mokytojų tarybos posėdyje.
33. Metodinė grupė:
33.1. planuoja ir aptaria ugdymo turinį (programas, ugdymo ir ugdymosi metodus, kontekstą, ugdymo priemonių pasirinkimą), pritaiko jį vaikų individualioms reikmėms;
33.2. aptaria ugdytinių pasiekimų ir pažangos vertinimo būdus;
33.3. plėtoja pedagogų profesinės veiklos kompetencijas, inicijuoja pedagogų bendradarbiavimą, gerosios pedagoginės patirties sklaidą;
33.4. derina ugdymo srities, pagalbos vaikui specialistų, toje pačioje grupėje dirbančių ikimokyklinio ugdymo auklėtojų, priešmokyklinio ugdymo pedagogų ugdymo planavimą, ugdymo procesą, vertinimą, ugdymo priemonių pasirinkimą;

33.5. aptaria naujus dokumentus, metodikos naujoves, ugdymo procese vaikų sukauptą patyrimą;

33.6. tariasi dėl planų rengimo principų ir tvarkos, neformaliojo švietimo programų pasiūlos;

33.7. nagrinėja praktinę veiklą, ugdymo sėkmingumą, vaikų pažangą, pedagogines problemas, dalijasi gerąja patirtimi;
33.8. teikia siūlymus mokytojų tarybai dėl ugdymo turinio formavimo ir ugdymo organizavimo gerinimo.
V. LOPŠELIO-DARŽELIO SAVIVALDA
34. Lopšelio-darželio taryba (toliau – Taryba) yra aukščiausia Lopšelio-darželio savivaldos institucija renkama trejiems metams. Taryba telkia Lopšelio-darželio pedagogus, tėvus (globėjus) demokratiniam įstaigos valdymui, padeda Lopšeliui-darželiui spręsti aktualius klausimus, atstovauti direktoriui teisėtiems Lopšelio-darželio interesams. 
35. Tarybą lygiomis dalimis sudaro 12 narių: 6 tėvus (globėjus) deleguoja Lopšelio-darželio visuotinis tėvų (globėjų) susirinkimas, 6 pedagogus – mokytojų taryba.
36. Posėdžius šaukia Tarybos pirmininkas, išrinktas atviru balsavimu posėdyje iš Tarybos narių. Posėdis teisėtas, jei jame dalyvauja ne mažiau kaip du trečdaliai narių. Nutarimai priimami posėdyje dalyvaujančių balsų dauguma. Lopšelio-darželio direktorius tarybos posėdžiuose gali dalyvauti kviestojo nario teisėmis. 
37. Tarybos posėdžiai šaukiami ne rečiau kaip du kartus per metus. 
38. Tarybos nariai už savo veiklą vieną kartą per metus atsiskaito Lopšelio-darželio bendruomenei.
39. Taryba:
39.1. teikia siūlymus dėl Lopšelio-darželio strateginių tikslų, uždavinių ir jų įgyvendinimo priemonių;
39.2. aprobuoja Lopšelio-darželio strateginį planą, metinį veiklos planą, nuostatus, Lopšelio-darželio darbo tvarkos taisykles, kitus Lopšelio-darželio veiklą reglamentuojančius dokumentus, teikiamus Lopšelio-darželio direktoriaus;

39.3. svarsto Lopšelio-darželio lėšų naudojimo klausimus;
39.4. išklauso Lopšelio-darželio metines veiklos ataskaitas ir teikia siūlymus Lopšelio-darželio direktoriui dėl veiklos tobulinimo; 
39.5. teikia siūlymus Elektrėnų savivaldybės tarybai dėl Lopšelio-darželio materialinio aprūpinimo, veiklos tobulinimo; 
39.6. teikia siūlymus dėl Lopšelio-darželio saugių ugdymo ir darbo sąlygų sudarymo, talkina formuojant Lopšelio-darželio materialinius, finansinius ir intelektinius išteklius;
39.7. svarsto Lopšelio-darželio direktoriaus teikiamus klausimus;
39.8. Tarybos nutarimai yra teisėti jei jie neprieštarauja teisės aktams.
40. Mokytojų taryba – nuolat veikianti Lopšelio-darželio savivaldos institucija pedagogų profesiniams ir bendriesiems ugdymo klausimams spręsti. Ją sudaro Lopšelio-darželio direktorius, direktoriaus pavaduotojas ugdymui, visi Lopšelyje-darželyje dirbantys pedagogai, švietimo pagalbą teikiantys specialistai, kiti tiesiogiai ugdymo procese dalyvaujantys asmenys. 
41. Mokytojų tarybai vadovauja Lopšelio-darželio direktorius.
42. Mokytojų tarybos posėdžius šaukia Lopšelio-darželio  direktorius. Posėdis yra teisėtas, jei jame dalyvauja ne mažiau kaip du trečdaliai mokytojų tarybos narių. Nutarimai priimami posėdyje dalyvaujančių narių balsų dauguma. Jei balsai pasiskirsto po lygiai, sprendimą lemia mokytojų tarybos pirmininko balsas.
43. Mokytojų tarybos posėdžiai šaukiami ne rečiau kaip tris kartus per metus.

44. Mokytojų tarybos funkcijos:

44.1. svarsto optimalių ugdymo sąlygų sudarymą, ugdymo turinio atnaujinimą, pedagoginės veiklos rezultatus, vaikų ugdymo(-si) pasiekimus;

44.2. teikia siūlymus dėl Lopšelio-darželio strateginio plano, metinio veiklos plano ir kitų Lopšelio-darželio ugdymo procesą reglamentuojančių dokumentų rengimo;

44.3. priima nutarimus dėl ugdymo proceso organizavimo;

44.4. svarsto ugdymo programų įgyvendinimą ir ugdymo rezultatus;

44.5. inicijuoja ugdymo turinio kaitos procesus;

44.6. svarsto Lopšelio-darželio veiklos įsivertinimo rezultatus bei išvadas, susitaria dėl veiklos tobulinimo;
44.7. išklauso Vaiko gerovės komisijos ir pagalbos vaikui specialistų metines veiklos ataskaitas, teikia siūlymus;

44.8. deleguoja atstovus į Lopšelio-darželio tarybą, komisijas, darbo grupes;

44.9. svarsto kitus direktoriaus teikiamus klausimus.

45. Lopšelyje-darželyje veikia grupių tėvų (globėjų) komitetai.
46. Grupės tėvų (globėjų) komitetas renkamas grupės tėvų (globėjų) susirinkime. Narių skaičių nustato grupės tėvų  (globėjų) susirinkimas.
47. Tėvų komiteto nariai atviru balsavimu renka pirmininką.
48. Grupės tėvų komitetas:
48.1. aptaria su grupės pedagogais vaikų lankomumo, elgesio, saugumo, maitinimo, informacijos gavimo apie vaikus klausimus;
48.2. padeda organizuoti grupės renginius, išvykas, kurti edukacinę aplinką;
48.3. organizuoja paramos Lopšeliui-darželiui teikimą;
48.4. teikia siūlymus Lopšelio-darželio tarybai ir direktoriui.
49. Grupės tėvų komitetas mokslo metų pabaigoje atsiskaito juos rinkusiam grupės tėvų (globėjų) susirinkimui.                   

VI. DARBUOTOJŲ PRIĖMIMAS Į DARBĄ, JŲ DARBO APMOKĖJIMO TVARKA IR ATESTACIJA                     
50. Lopšelio-darželio direktorius darbuotojus į darbą Lopšelyje-darželyje priima ir atleidžia iš jo Lietuvos Respublikos darbo kodekso ir kitų teisės aktų nustatyta tvarka.
51. Lopšelio-darželio darbuotojams už darbą mokama Lietuvos Respublikos įstatymų ir kitų teisės aktų nustatyta tvarka.
52. Lopšelio-darželio direktorius, direktoriaus pavaduotojas ugdymui, pedagogai, švietimo pagalbą teikiantys specialistai atestuojami ir kvalifikaciją tobulina švietimo ir mokslo ministro nustatyta tvarka.
VII. LOPŠELIO-DARŽELIO TURTAS, LĖŠOS, JŲ NAUDOJIMO TVARKA, FINANSINĖS VEIKLOS KONTROLĖ IR LOPŠELIO-DARŽELIO VEIKLOS PRIEŽIŪRA
53. Lopšelis-darželis valdo patikėjimo teise perduotą savivaldybės turtą, naudoja ir disponuoja juo pagal įstatymus Elektrėnų savivaldybės tarybos sprendimų nustatyta tvarka.
54. Lopšelio-darželio lėšos: 
54.1. valstybės biudžeto specialiųjų tikslinių dotacijų savivaldybės biudžetui skirtos lėšos ir Elektrėnų savivaldybės biudžeto lėšos skiriamos pagal patvirtintas sąmatas;
54.2. pajamos už teikiamas paslaugas;
54.3. fondų, organizacijų, kitų juridinių ir fizinių asmenų dovanotos ar kitaip teisėtais būdais perduotos lėšos, tikslinės paskirties lėšos pagal pavedimus;                  
54.4. kitos teisėtu būdu įgytos lėšos.
55. Lėšos naudojamos teisės aktų nustatyta tvarka.
56. Lopšelis-darželis buhalterinę apskaitą organizuoja ir finansinę atskaitomybę tvarko Lietuvos Respublikos teisės aktų nustatyta tvarka. 
57. Lopšelio-darželio finansinės veiklos kontrolę vykdo valstybės kontrolės institucijos, savivaldybės kontrolės ir audito tarnyba bei kitos savivaldybės įgaliotos institucijos. 
58. Lopšelio-darželio veiklos priežiūrą vykdo Elektrėnų savivaldybės vykdomoji institucija ir jos įgalioti asmenys.
VIII.  BAIGIAMOSIOS NUOSTATOS
59. Lopšelis-darželis turi interneto svetainę, atitinkančią Lietuvos Respublikos teisės aktų nustatytus reikalavimus.
60. Informacija apie Lopšelio-darželio veiklą, kurią, remiantis Lietuvos Respublikos teisės aktais, reikia skelbti viešai, skelbiama Lopšelio-darželio interneto svetainėje.
61. Lopšelio-darželio nuostatus tvirtina Elektrėnų savivaldybės taryba. 
62. Lopšelio-darželio nuostatai keičiami ir papildomi Elektrėnų savivaldybės tarybos, Elektrėnų savivaldybės administracijos, Lopšelio-darželio direktoriaus ar Lopšelio-darželio tarybos iniciatyva. 
63. Lopšelio-darželio nuostatai registruojami teisės aktų nustatyta tvarka.
64. Lopšelis-darželis reorganizuojamas, likviduojamas ar pertvarkomas Elektrėnų savivaldybės tarybos sprendimu Lietuvos Respublikos civilinio kodekso, Švietimo įstatymo ir kitų teisės aktų nustatyta tvarka.

